Lieksa-Nurmeksen lentokenttä

Lieksa-Nurmeksen lentokenttä  on Lieksan Viekissä sijaitseva lentopaikka. Siitä on käytetty myös nimeä Viekin lentokenttä.

Lieksa-Nurmeksen lentokentän asvaltti- ja sorapäällysteisen kiitotien pituus on 940 metriä ja leveys 18 metriä. Kentän vieressä on vapaassa käytössä Viekijärven riistamiesten rakentama laavu, jonka yhteydestä löytyy polttopuita ja WC. Parin kilometrin päässä on riistamiesten maja, jossa on sauna- ja yöpymismahdollisuus. Polttoainepistettä ei ole.

Elokuussa 2021 Lieksan ja Nurmeksen kaupungit asettivat Viekin kentän omistavan Lieksa-Nurmeksen Lentokenttä Oy:n selvitystilaan. Kaupungit olivat yhdessä vastanneet lentokentän ylläpidosta omistamansa yhtiön kautta. Kentän käyttö oli kuitenkin ollut vähäistä ja käytön kasvattaminen olisi vaatinut suuria investointeja kuten lentokonehallin rakentamista ja kiitotien pidentämistä.

Kentällä harjoittaa lähinnä Karjalan Liitäjät riippuliidintoimintaa.

Lähteet 

Suomen lentopaikat
Lentokenttä
Lentokenttä
Lentokenttä